46 . A. G. Otto, 



caput bipartiri; ramus scilicet anterior inter bultam, cui sulcus 

 ab ea impressus est, et basilarem ossis occipitis partem oblique 

 prorsum et sursum ad cerebrum properat; — alter vero, 

 nempe posterior , ad foramen iugulare ascendit , ibique per fo* 

 ramen ossis petrosi in cavum tympani intrat, in quo, emissis 

 pluribus arteriolis pro cavo tympani ipso , supra primam coch- 

 leae spiram sursum fertur et stapedem penetrat. Hoc loco arte- 

 ria osseo quidem indumento caret , sed filo osseo tenuissimo , ab 

 uno foraminis ovalis margine ad alterum per crura stapedis 

 proiecto, suspensa tenetur. Dein per solitum osseum cana- 

 lem et per foramen in anteriori ossis petrosi facie e cavo 

 tympani ad cavum cranii transit, quo praeter arteriolas parvas 

 pro dura matre ad basin cranii et ad orbitam percurrit. 

 Venae cerebri ut in prioribus animalibus formatae videntur; 

 saltim canalis temporalis supra porum acusticum externum 

 satis perspicuus est. 



Auris structura Lemmi quidem cum ea, quam in muri- 

 bus observabimus , in pluribus convenit, tamen in aliis dif- 

 fert ; os petrosum magnum et interne crista haud parum pro- 

 minente insignitum; bulla ossea magna, oblonga, externe com- 

 pressa, nec laevis et inflata, sed quasi inaequalis; parietes 

 bullae crassiores, quam in reliquis Gliribus (ct quidem ad 

 crassitiem \/h — 1 linearum) et cellulis subtilissimis inter se 

 coniunctis spongiosi paene uti cranium Strygum. Hinc cavum 

 tympani ipsum admodum parvum, praeter superiorem pro 

 ossiculis loculum formam orbicularem et capiti papaveris 

 transversim perscisso haud absimilem exhibet; a marginibus 

 enim cochleae, in medio positae, fila ossea tenerrima radiorum 

 instar ad circumferentiam feruntur, et intervalla inter se ha- 

 bent, ad cellulas parietum ubique ducentia. Porus acusticus 

 externus 'brevis quidem, sed magnus et rotundus ; membrana 

 tympani non minus magna et rotunda et mediocriter obliqua ; 



